লণ্ডন থেকে কলকাতায় ফিরে তিনি কমিউনিস্ট পার্টির সঙ্গে যুক্ত হন। কিছু দিন বিশ্ববিদ্যালয়ের অধ্যাপনা করার পর পার্টির সাপ্তাহিক মুখপত্র 'পিপল্স এজ' পত্রিকায় যোগ দেন। তাঁর স্ত্রী রেণু চক্রবর্তী ১৯৫২ খ্রিস্টাব্দে লোকসভার সদস্য নির্বাচিত হয়ে দিল্লি গেলে নিখিল চক্রবর্তীও দিল্লিতে গিয়ে সেখানেই তাঁর কর্মক্ষেত্র গড়ে তোলেন । প্রথমে ফ্রিলান্স সাংবাদিক ও পরে অরুণা আসফ আলীর 'পেট্রিয়ট ' পত্রিকা শুরু হলে তিনি সেখানে যোগ দেন । ১৯৫৭ খ্রিস্টাব্দে তিনি 'দ্য ইণ্ডিয়ান প্রেস এজেন্সি' নামে একটি সংবাদ সংস্থা গঠন করেন। নিজের মত ধারণা বক্তব্য নিয়ে 'মেইনস্ট্রিম' নামে একটি সাপ্তাহিক পত্রিকা প্রকাশ করতে থাকেন ১৯৬২ খ্রিস্টাব্দে । ১৯৬৪ খ্রিস্টাব্দে কমিউনিস্ট পার্টি বিভক্ত হলে তিনি সি.পি.আই-তে থেকে যান। যদিও বরাবরই তিনি বাম রাজনীতি, বিশেষ করে সোভিয়েত ইউনিয়নের সমর্থক ছিলেন, তবে বেশি দিন পার্টির সদস্য থাকেননি । তিনিই সম্ভবত একমাত্র সাংবাদিক যিনি সোভিয়েত ইউনিয়নের সমর্থন আফগানিস্তানে নাজিমুল্লা সরকার গঠিত হলে সেখানে যান এবং পরে তাঁর পুত্র সুমিতকেও পাঠান। সাংবাদিকতা সূত্রে পাকিস্তানেও গিয়েছেন কয়েকবার । তিনি একমাত্র ভারতীয় সাংবাদিক যিনি চীন-পাকিস্তানের যৌথ উদ্যোগে গিলগিট অঞ্চলে গঠিত কোরম হাইওয়েতে গিয়েছিলেন।

জন্ম ও শিক্ষা জীবন
সাংবাদিক জীবন
মৃত্যু
দেশে জরুরি অবস্থার দিনে